রাজারকূল ইউনিয়ন

রাজারকূল বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।

 আয়তন 
রাজারকূল ইউনিয়নের আয়তন ৫০৮৭ একর (২০.৫৯ বর্গ কিলোমিটার)।

 জনসংখ্যা 
২০২২ সালের পরিসংখ্যান অনুযায়ী  ইউনিয়নের লোকসংখ্যা ৩৯,০৪২ জন। এর মধ্যে ৩৫,৩৩৫ জন মুসলিম, ১,৯৪৭ জন বৌদ্ধ, ১,৭২৪ জন হিন্দু, ১৬ জন খ্রিস্টান ও ২০ জন অন্যান্য ধর্মের অনুসারী।

https://bbs.portal.gov.bd/site/page/b432a7e5-8b4d-4dac-a76c-a9be4e85828c

 অবস্থান ও সীমানা 
রামু উপজেলার দক্ষিণাংশে রাজারকূল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে ফতেখাঁরকূল ইউনিয়ন ও চাকমারকূল ইউনিয়ন, পশ্চিমে দক্ষিণ মিঠাছড়ি ইউনিয়ন এবং দক্ষিণে ও পূর্বে কাউয়ারখোপ ইউনিয়ন অবস্থিত।

 প্রশাসনিক কাঠামো 
রাজারকূল ইউনিয়ন রামু উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ১টি মাত্র মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:
ওয়ার্ড নংগ্রামের নাম১নং ওয়ার্ডহাফেজপাড়া, পালপাড়া, ধরপাড়া২নং ওয়ার্ডমৌলভীপাড়া, ধরপাড়া, হালদারকূল৩নং ওয়ার্ডসিকদারপাড়া, দক্ষিণ সিকদারপাড়া, শর্মাপাড়া, পাহাড়তলী৪নং ওয়ার্ডপশ্চিম নয়াপাড়া, চৌকিদারপাড়া, ছাগলিয়াকাটা,  ভিলেজারপাড়া৫নং ওয়ার্ডনয়াপাড়া, জলদাশপাড়া, ছাগলিয়াকাটা, কাঁঠালিয়াপাড়া৬নং ওয়ার্ডদেয়াংপাড়া, বৈদ্যরখীল, শর্মাপাড়া৭নং ওয়ার্ডনাশিরকূল, উত্তর ঘোনারপাড়া, দক্ষিণ ঘোনারপাড়া, পঞ্চখানা, ঢালারমুখ, হাতিয়ারঘোনা, রামকূট৮নং ওয়ার্ডনাশিরকূল, দক্ষিণণপাড়া, হাজীপাড়া, পাহাড়পাড়া৯নং ওয়ার্ডফুলনীরচর, বড়ুয়াপাড়া, চরপাড়া, হাজীপাড়া, নাইয়াপাড়া

 শিক্ষা ব্যবস্থা 
রাজারকূল ইউনিয়নের সাক্ষরতার হার ২৪.৫৫%। এ ইউনিয়নে ১টি আলিম মাদ্রাসা, ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।

 শিক্ষা প্রতিষ্ঠান 
মাদ্রাসা
 মাছুমিয়া ইসলামিয়া সুন্নিয়া আলিম মাদ্রাসা
 রাজারকূল ইসলামিয়া বালিকা দাখিল মাদ্রাসা
 আসমা সিদ্দিকা (রা:) বালিকা মাদ্রাসা  

মাধ্যমিক বিদ্যালয়
 মনসুর আলী সিকদার আইডিয়াল স্কুল

প্রাথমিক বিদ্যালয়
 নছরত আছিয়া সরকারি প্রাথমিক বিদ্যালয়
 পূর্ব রাজারকূল সরকারি প্রাথমিক বিদ্যালয়
 রাজারকূল সরকারি প্রাথমিক বিদ্যালয়
 রামকূট সরকারি প্রাথমিক বিদ্যালয়
 হালদারকূল সরকারি প্রাথমিক বিদ্যালয়
http://180.211.137.51:321/DashboardunionN.aspx?div=4&dis=412&thana=41204&union=08

 যোগাযোগ ব্যবস্থা 
রাজারকূল ইউনিয়নে যোগাযোগের প্রধান সড়ক হল রাজারকুল-চেইন্দা সড়ক। প্রধান যোগাযোগ মাধ্যম সিএনজি চালিত অটোরিক্সা।মিনি টমটম।

 ধর্মীয় উপাসনালয় 
রাজারকূল ইউনিয়নে ২৩টি মসজিদ,(স্বনামধন্য আজিজুল উলুম মাদ্রাসা) 

২টি মন্দির ও ২টি বিহার রয়েছে।

 খাল ও নদী 
রাজারকূল ইউনিয়নের উত্তর প্রান্ত দিয়ে প্রবাহিত হচ্ছে বাঁকখালী নদী। এছাড়া রয়েছে কাটাখালী খাল।

 হাট-বাজার 
রাজারকূল উপজেলার প্রধান হাট-বাজার হল রাজারকূল বাজার।

 দর্শনীয় স্থান 
 রামকূট বৌদ্ধ মন্দির
 রামকূট তীর্থধাম (রাম মন্দির)
 বোটানিক্যাল গার্ডেন
 নারিকেল বাগান
 শিকলঘাট ব্রীজ
 রেল লাইন

 জনপ্রতিনিধি 
 বর্তমান চেয়ারম্যান: মুফিজুর রহমান মুফিজ
 প্যানেল চেয়ারম্যান- বোরহান উদ্দীন রব্বানী

 আরও দেখুন 
 রামু উপজেলা
 রামু থানা
 কক্সবাজার জেলা

 তথ্যসূত্র 

 বহিঃসংযোগ 

বিষয়শ্রেণী:রামু উপজেলার ইউনিয়ন